text: [{"text_idx": "#000001", "text": "Techo konne gafa tenne hedonni hananfeemmo assinonke coy no. Isino, tuqu xaadira taraawannanna waarete nafarrara hasaambanna macca gantinonke mitto wedellichaati. Su\u2019masino Dokiter Bezzaabbe Biraahu yaamamanno. Dirisino 26ki diro gude 27ki diro amadate meddi yiino wedellichaati."}, {"text_idx": "#000012", "text": "Duuchu manni borreessammete handaarira lowo jifo la\u201danno gede coy\u2019ranna macciishsheemmo yaannohu Dokiterchunna Borreessaanchu Bezzaabbe, anino deerri\u2019yanni jifo laoommo yaanno. \u201cAni maxaafa attamisiisate hedoommohu 11 woy 12 kifile rosanni hee\u2019reeti. Ikkollana, woxu qarrinna labbanno korkaattanni atamisiisa didandoommo. Borreessoommo maxaafa attamisiisa hoogummoti roseemmo Koombooni rosi mine xarrazisiise maxaaffate mine maareekkoommo. Hakkuno techo geeshsha hakko no.\u201d"}, {"text_idx": "#000017", "text": "Maxaaffateno gobbaanni addi addi jajjabba televizhiinete mereershuwara sa\u2019anno Honse ikkitanno diraamma borreessino. Insano, \u134d\u123d\u12ab\u12ce\u127d\u1363\u1233\u120e\u1291\u1363\u12a0\u1295\u12f5 \u120b\u12ed\u1363\u1218\u1235\u122a\u12eb \u1264\u1275\u1363 \u1363\u1263\u1208 \u1231\u1241\u1363\u1260\u1228\u1295\u12f3\u1363\u12ed\u1208\u12eb\u120d \u12d8\u1295\u12f5\u122e yaannaha lendanna duucha televizhineete diraamma borreessatenni albisa ikkinno gedeno coy\u2019ranno."}]